Temeljem članka 9. Odluke o donošenju Programa utroška sredstava „Tekući prijenosi za poticanje razvoja gospodarstva Županije Zapadnohercegovačke“ utvrđenih Proračunom Županije Zapadnohercegovačke za 2025. godinu („Narodne novine
Županije Zapadnohercegovačke“, broj: 13/25), Ministarstvo gospodarstva Županije Zapadnohercegovačke objavljuje

**J A V N I P O Z I V**

**za potporu razvoja poduzetništva ciljanih grupa (poduzetništvo mladih i poduzetništvo osoba s invaliditetom) u Županiji Zapadnohercegovačkoj za 2025. godinu**

**PREDMET POZIVA**

 Predmet Javnog poziva je prikupljanje prijava za dodjelu financijskih sredstava namijenjenih za poticaje razvoja gospodarstva Županije Zapadnohercegovačke u 2025. godini osiguranih Proračunom Županije Zapadnohercegovačke, a sukladno članku 4. točka f) Odluke o donošenju Programa utroška sredstava "Tekući prijenosi za poticanje razvoja gospodarstva Županije Zapadnohercegovačke" utvrđenih Proračunom Županije Zapadnohercegovačke za 2025. godinu („Narodne novine Županije Zapadnohercegovačke“, broj: 13/25) (u daljnjem tekstu: Odluka).

**SVRHA I NAMJENA SREDSTAVA ZA POTICAJE**

Dodijeliti bespovratna financijska sredstva za sufinanciranje projekata socijalnog poduzetništva, odnosno za potporu razvoja poduzetništva ciljanih grupa (poduzetništvo mladih i poduzetništvo osoba sa invaliditetom) kako bi se omogućila uključenost socijalnih kategorija stanovništva, a sve u cilju održavanja pozitivnog trenda poduzetničke aktivnosti i povećanja broja novoosnovanih subjekata malog gospodarstva, te stvaranje novih radnih mjesta na području Županije Zapadnohercegovačke.

**VISINA FINANCIJSKIH SREDSTAVA ZA POTICAJE**

 Za potporu razvoja poduzetništva ciljanih grupa (poduzetništvo osoba sa invaliditetom i poduzetništvo mladih) osigurana su sredstva u ukupnom iznosu od 50.000,00 KM.

 Ostvareni poticaji služe za ulaganja u svrhu obavljanja registrirane osnovne djelatnosti, o čemu korisnici dodijeljenih financijskih sredstava dostavljaju dokaz uz Izvješće o namjenskom utrošku sredstava.

**KORISNICI POTICAJA/PRAVO SUDJELOVANJA**

 Pravo prijave na Javni poziv imaju mladi poduzetnici starosne dobi do 30 godina koji imaju sjedište i ulažu na području Županije Zapadnohercegovačke, nemaju nepodmirenih obveza prema Županiji Zapadnohercegovačkoj kao i nepodmirenih obveza na ime javnih davanja koje prati Porezna uprava te imaju najmanje jednog zaposlenog na neodređeno vrijeme, odnosno poslovni subjekti – pravne osobe registrirane za zapošljavanje osoba s invaliditetom a istima su osnivači Udruge osoba s invaliditetom Županije Zapadnohercegovačke ili Udruge osoba s invaliditetom na razini općine/grada s područja Županije Zapadnohercegovačke, koji nemaju nepodmirenih obveza prema Županiji Zapadnohercegovačkoj kao i nepodmirenih obveza na ime javnih davanja koje prati Porezna uprava te imaju najmanje jednog zaposlenog na neodređeno vrijeme.

**UVJETI I KRITERIJI ZA ODOBRENJE SREDSTAVA**

 Osnovni kriteriji i mjerilo za ocjenjivanje prijava i dobivanje prednosti pri dodjeli namjenskih sredstava, ako ne bude dovoljno sredstava za dodjelu, odnosno ukoliko su zahtjevana sredstva u ukupnom iznosu veća od planiranog iznosa, a odnose se isključivo na poduzetništvo mladih, za poticaj su:

1. starosna dob vlasnika,
2. broj zaposlenih,
3. učešće u financiranju i
4. namjena utroška sredstava.

Osnovni kriteriji i mjerilo za ocjenjivanje prijava i dobivanje prednosti pri dodjeli namjenskih sredstava, ako ne bude dovoljno sredstava za dodjelu, odnosno ukoliko su zahtjevana sredstva u ukupnom iznosu veća od planiranog iznosa, a odnose se isključivo na skupinu invalida, za poticaj su:

1. broj zaposlenih,
2. učešće u financiranju i
3. namjena utroška sredstava.

**NEPRIHVATLJIVE SUBVENCIJE**

Subvencije koje se odnose isključivo na poduzetništvo mladih se ne odobravaju:

1. Subjektima gospodarstva koji nemaju sjedište na području Županije Zapadnohercegovačke,
2. Subjektima gospodarstva koji su ostvarili bespovratna poticajna financijska sredstva od Ministarstva po Programu u 2024. godini,
3. Subjektima gospodarstva koji su sukladno Odluci o klasifikaciji djelatnosti Bosne i Hercegovine 2010 („Službeni glasnik BiH“, broj 47/10), registrirani za obavljanje sljedećih djelatnosti:
4. razred 96.02 „Frizerski i drugi tretmani za uljepšavanje“,
5. razred 96.04 „Djelatnosti za njegu i održavanje tijela“,
6. sve oblasti za područje G „Trgovina na veliko i malo; popravak motornih vozila i motocikala,“
7. sve oblasti za područje H „Prijevoz i skladištenje“
8. sve oblasti za područje F građevinarstvo i
9. sve djelatnosti pod oblasti 56. „Djelatnosti pripreme i usluživanja hrane i pića“,
10. Subjektima gospodarstva koji ostvaruju novčanu potporu u poljoprivedi i ruralnom razvitku sa Županijske/Federalne razine,
11. Subjektima gospodarstva iz oblasti poljoprivrede,
12. Subjektima gospodarstva koji su ostvarili poticaje u okviru Javnog poziva za sudjelovanje u programu Potpore razvoju biznisa objavljenog od strane Javne ustanove Razvojne agencije Županije Zapadnohercegovačke - HERAG dana 24.09.2024. godine, kao i Javnog poziva za sudjelovanje u programu potpore u razvoju biznisa dana 15.01.2025. godine,
13. Subjektima gospodarstva koji su registrirani prema Zakonu o ustanovama („Narodne novine Županije Zapadnohercegovačke“, broj: 7/98, 21/12 i 2/21) iz oblasti zdravstva,
14. Troškove redovnog poslovanja (plaće i ostala primanja zaposlenih),
15. Troškove putovanja (dnevnice, prijevoz i troškovi noćenja),
16. Troškove nabavke mobilnih uređaja, tableta, dronova, slušalica i mikrofona,
17. Najam i kupnju vozila,
18. Pokriće gubitaka, poreza i doprinosa,
19. Troškove repromaterijala,
20. Subjektima gospodarstva koji su registrirani za obavljanje proizvodnje električne energije (solarni paneli i slično),
21. Pokriće kamate na kredit,
22. Carinske i uvozne takse ili bilo koje druge naknade.

Subvencije koje se odnose isključivo na poslovne subjekte koje zapošljavaju osobe s invaliditetom se ne odobravaju:

1. Subjektima gospodarstva koji nemaju sjedište na području Županije Zapadnohercegovačke,
2. Troškove redovnog poslovanja (plaće i ostala primanja zaposlenih),
3. Troškove putovanja (dnevnice, prijevoz i troškovi noćenja),
4. Troškove nabavke mobilnih uređaja, tableta, dronova, slušalica i mikrofona,
5. Najam i kupnju vozila,
6. Pokriće gubitaka, poreza i doprinosa,
7. Troškove repromaterijala.

**POTREBNA DOKUMENTACIJA**

Uz popunjen prijavni obrazac koji se isključivo odnosi na poduzetništvo mladih potrebno je dostaviti sljedeću dokumentaciju:

a) Rješenje o registraciji za pravne osobe izdano od strane nadležnog Općinskog suda ili rješenje o odobrenju za rad izdano od nadležnog Općinskog/Gradskog tijela uprave,

b) Uvjerenje o poreznoj registraciji – identifikacijski broj (ID broj),

c) Uvjerenje o registraciji obveznika poreza na dodanu vrijednost (ako je korisnik u PDV sustavu),

d) Obavijest o razvrstavanju subjekta prema klasifikaciji (vrsti) djelatnosti,

e) Uvjerenje od Porezne uprave o izmirenju poreza (osim subjektima gospodarstva koji su registrirani manje od tri mjeseca do dana objave Javnog poziva),

f) Lista osiguranih lica za obveznika izdana od Porezne uprave,

g) Uvjerenje da pred sudovima na području BiH nije podignuta optužnica koja je stupila na pravnu snagu, odnosno da nije potvrđena optužnica, a niti je izrečena osuđujuća presuda za kazneno djelo sa propisanom kaznom zatvora do 5 (pet) godina ili novčanom kaznom kao glavnom kaznom (izdanog od nadležnog suda),

h) Potvrda ili ugovor sa poslovnom bankom o otvorenom transakcijskom računu,

i) Osobna iskaznica,

j) Na zahtjev Ministarstva po potrebi i druga relevantna dokumentacija.

Uz popunjen prijavni obrazac koji se isključivo odnosi na udruge koje zapošljavaju osobe s invaliditetom potrebno je dostaviti sljedeću dokumentaciju:

a) Rješenje o registraciji nadležnog suda ili drugog nadležnog tijela ili izvadak iz nadležnog registra za poslovne subjekte koji zapošljavaju osobe sa invaliditetom,

b) Uvjerenje o poreznoj registraciji – identifikacijski broj (ID broj),

c) Uvjerenje o registraciji obveznika poreza na dodanu vrijednost (ako je korisnik u PDV sustavu),

d) Obavijest o razvrstavanju subjekta prema klasifikaciji (vrsti) djelatnosti,

e) Uvjerenje od Porezne uprave o izmirenju poreza,

f) Lista osiguranih lica za obveznika izdana od Porezne uprave,

g) Uvjerenje da pred sudovima na području BiH nije podignuta optužnica koja je stupila na pravnu snagu, odnosno da nije potvrđena optužnica, a niti je izrečena osuđujuća presuda za kazneno djelo sa propisanom kaznom zatvora do 5 (pet) godina ili novčanom kaznom kao glavnom kaznom (izdanog od nadležnog suda),

h) Potvrda ili ugovor sa poslovnom bankom o otvorenom transakcijskom računu,

i) Dokaz Rješenja Centra za socijalni rad ili od drugog nadležnog tijela kojim je utvrđeno kako je zaposlenik osoba s invaliditetom (za svakog pojedinačnog zaposlenika koji je osoba s invaliditetom),

j) Na zahtjev Ministarstva po potrebi i druga relevantna dokumentacija.

Sva prednje navedena dokumentacija mora biti original ili ovjerena kopija (ovjerena od strane nadležnog tijela uprave ili notara), ne starija od tri mjeseca do dana objave Javnog poziva jer će u protivnom prijava biti izuzeta iz daljnje procedure razmatranja.

 Sredstva će se dodijeliti samo podnositeljima prijava koji dostave svu potrebnu dokumentaciju.

 Svi poslovni subjekti imaju pravo prijave samo po jednom Javnom pozivu u okviru Programa razvoja poticaja gospodarstva u Županiji Zapadnohercegovačkoj za 2025. godini.

 Svi podnositelji prijava moraju dostaviti popunjen prijavni obrazac, koji će biti objavljen na službenoj web stranici Ministarstva gospodarstva Županije Zapadnohercegovačke: [www.mg-zzh.com](http://www.mg-zzh.com), te se može preuzeti i u prostorijama Ministarstva gospodarstva Županije Zapadnohercegovačke ili na upit poslan na e-mail adresu: info@mg-zzh.com.

**NAČIN PODNOŠENJA PRIJAVE**

 Prijave s odgovarajućom dokumentacijom dostavljaju se osobno u pisarnicu Ministarstva gospodarstva Županije Zapadnohercegovačke ili preporučeno poštom u zapečaćenim kuvertama na adresu:

**Ministarstvo gospodarstva Županije Zapadnohercegovačke**

**Ul. Fra Andrije Kačića Miošića 2, 88240 Posušje**

s naznakom:

 **"Zahtjev za potporu razvoja poduzetništva ciljanih grupa (poduzetništvo mladih i poduzetništvo osoba s invaliditetom) u Županiji Zapadnohercegovačkoj za 2025. godinu“**

**„NE OTVARAJ - PRIJAVA NA JAVNI POZIV“**

Na poleđini kuverte obavezno navesti:

* naziv – ime podnositelja prijave,
* adresu i kontakt telefon,
* ovjeriti pečatom poslovnog subjekta.

Neblagovremene prijave i prijave koje nemaju sve elemente bit će odbačene i neće biti predmet razmatranja.

**OBRADA PRIJAVA I IZBOR**

 Ocjenjivanje i rangiranje prijava pristiglih na Javni poziv vrši Stručno povjerenstvo za provođenje postupka dodjele poticaja (u daljnjem tekstu: Povjerenstvo).

Zaprimljene prijave za dodjelu sredstava ocjenjuju se temeljem kriterija i mjerila propisanih Programom i Javnim pozivom.

 Povjerenstvo razmatra zaprimljene prijave na temelju Javnog poziva, ocjenjuje ispunjenost uvjeta i kriterija za odobravanje istih, izrađuje listu prihvatljivih prijava za dodjelu sredstava, te zapisnik s obrazloženim mišljenjem i prijedlogom utvrđene liste prednosti dostavlja Ministru gospodarstva Županije Zapadnohercegovačke (u daljnjem tekstu: Ministru).

 Ministar razmatra prijedlog raspodjele i donosi Odluku o izboru korisnika sredstava.

 Prije donošenja konačne Odluke o izboru korisnika sredstava, Ministarstvo zadržava pravo od podnositelja prijave po potrebi zatražiti dodatna objašnjenja.

S aplikantima čija prijava bude prihvaćena Odlukom Ministra o izboru korisnika sredstava, Ministarstvo će sklopiti Ugovor o međusobnim pravima i obvezama.

**OSTALE INFORMACIJE**

 Sve dodatne informacije mogu se zatražiti u Ministarstvu - Sektor trgovine, turizma i poduzetništva ili na telefon broj: 039/682-162, od 12-14 sati, te na e-mail adresu: info@mg-zzh.com.

Ukoliko aplikanti podnesu prijave po kojima je ukupan iznos veći od planiranog iznosa, Ministarstvo može donijeti prijedlog Odluke da se svim aplikantima koji ispunjavaju tražene uvjete odobre financijska sredstva srazmjerno ukupno planiranim sredstvima za ovaj program/namjenu.

Ministarstvo zadržava pravo da prijave aplikanata prihvati u cijelosti, djelomično, ili ih odbije, te da poništi Javni poziv ili da odbaci sve prijave u bilo koje vrijeme prije zaključenja Ugovora.

U postupku ovog Javnog poziva Ministarstvo ne snosi nikakve troškove sudionicima u natječaju a prispjela dokumentacija neće se vraćati.

Javni poziv otvoren je do 25. srpnja 2025. godine.